
Republika e Kosovës
Republika Kosova- Republic of Kosovo

	Qeveria-Vlada-Government
Ministria e Tregtisë dhe Industrisë-Ministarstvo Trgovine i Industrije-Ministry of Trade and Industry



Departamenti i Rregullimit të Tregut të Naftës

Me qëllim të sigurimit të cilësisë së karburanteve të lëngëta të naftës, Ministria e Tregtisë dhe Industrisë, përmes Departamentit për Rregullimit të Tregut të Naftës shpallë:
FTESË PUBLIKE
Njoftohen të gjitha palët e interesuara se Departamenti i Rregullimit të Tregut të Naftës- Ministria e Tregtisë dhe Industrisë, kërkon të autorizojë: Operatorë ekonomik - Trupa për shënjimin dhe monitorimin e karburanteve të lëngëta të naftës, sipas kritereve të përcaktuara në Udhëzimin Administrativ nr. 09/2020 për Kontrollimin dhe Cilësinë e Karburanteve të Lëngëta të Naftës. 

Aplikuesi i cili aplikon për tu autorizuar si Trup për Shënjimin dhe Monitorimin e karburanteve të lëngëta të naftës, duhet të dorëzojë dokumentet si në vijim:
· Aplikacionin (shkarko në web) më të dhënat bazike të subjektit aplikues (i nënshkruar dhe i vulosur);
· Certifikata e regjistrimit të biznesit me të dhënat mbi biznesin;
· Deklaratën nën betim (nënshkruar dhe vulosur) se nuk është i përfshirë drejtpërdrejtë ose indirekt në prodhimin, importin, shpërndarjen ose tregtimin më shumicë ose pakicë të ndonjë produkti të karburantit që i nënshtrohet kërkesave të shënjimit;
· Vërtetim tatimor me të cilën vërtetohet se aplikuesi nuk ka borxhe aktuale tatimore të pashlyera në Republikën e Kosovës ose në vendin e themelimit të saj;
· Dëshmi nga aplikuesi se nuk është nën falimentim ose nën administrim të dhunshëm gjyqësor të lëshuar nga Gjykata Kompetente në Republikën e Kosovës ose në vendin e themelimit të saj – kërkohet origjinali jo më i vjetër se 30 ditë;
· Dëshmi mbi përvojë në shënjimin e produkteve të karburanteve dhe sistemet e gjurmueshmërisë ( se paku dy projekte të realizuar në pesë vitet e fundit- të dëshmuara përmes kontratave, preferohet përvojë rajonal ose ndërkombëtare );
· [bookmark: _GoBack]Pasqyrat financiare të audituara për 3 (tre) vitet e fundit, ku dëshmohet qarkullimi prej të paktën pesëmbëdhjetë  (15) milion euro;
· Dëshmi mbi strukturën e nevojshme organizative stabile dhe e cila është e mjaftueshme për ofrimin e shërbimit të shënjimit, monitorimit dhe raportimit në mbarë territorin e Republikës së Kosovës;
· Operatori  duhet të jetë i certifikuar me ISO 9001, ISO 14001, OHSAS 18001 dhe ISO 14298;
· Certifikatën e akreditimit nga një trupë kombëtare/ndërkombëtare e akreditimit me ISO 17025.


Sqarim:  Ju lutem vini re se në mungesë të cilitdo dokument të kërkuar me lartë, subjektet aplikues do të diskualifikohet dhe nuk do të shqyrtohen tutje për kriteret e vlerësimit të listuara më poshtë.


Dokumentet shtesë mbi bazën e të cilave do të realizohet edhe vlerësimi:

Kriteret teknike të produktit ( max 20 pikë)

Dëshmi mbi cilësinë e produktit shënjues, i cili duhet të plotësojë kërkesat dhe kriteret teknike si në vijim:
1. Të jetë unik për tërë territorin e Republikës së Kosovës (unik nga produktet e vendeve të rajonit); 
2. Të jetë i certifikuar sipas standardit për substancën që përdoret për shënjim të derivatit të naftës; 
3. Të jetë rezistent ndaj shpërlarjes, i pa kopjueshëm, i padukshëm (të mos ndryshojë ngjyrën e produkteve gjatë procesit të shënjimit, marrjes së mostrave dhe testimit), i pamundur të largohet nga karburantet e lëngëta të naftës dhe rezistues nga veprimet që tentojnë ndonjërën nga veprimet e mësipërme;
4. Të mos ndryshojë ngjyrën dhe cilësinë e karburanteve të lëngëta të naftës në një mënyrë që i bën ato të mos jenë në konformitet me kërkesat e Udhëzimit Administrativ nr. 09/2020 për Kontrollimin dhe Cilësinë e Karburanteve të Lëngëta të Naftës.
5. Të jetë stabil dhe performues edhe në rast se injektohet në nivele të ulëta të koncentrimit (niveli i shënjimit duhet të jetë me përqendrim në vlerë prej më pak se 10 ppm); 
6. Të mos ketë efekt dëmtues në ambient (të jetë në përputhje me legjislacionin dhe politikat e mbrojtjes së mjedisit);
7. Të jetë rezistues ndaj kushteve atmosferike dhe temperaturave të ulëta deri në -20 gradë celcius dhe +40 gradë celcius;
8. Të ruaj efektin për një kohë të gjatë pas injektimit në produkte të karburanteve të lëngëta të naftës (të ketë qëndrueshmëri afatgjatë për të paktën 12 muaj);
9. Të jetë lehtë i homogjenizuar me karburantet e lëngëta të naftës dhe i detektueshëm në mënyrë precize përmes teknologjisë portative të detektimit dhe të mos ndryshojë përbërjen, dhe ngjyrën gjatë procesit të shënjimit, marrjes së mostrës dhe testimit;
10. Të jetë i detektueshëm/matshëm nga analizatorët portatitv në karburantet e lëngëta pa pasur nevojë të shtohet ndonjë element tjetër reagues apo të ketë ndonjë veprim shtesë fizik apo kimik (përfshirë këtu detektimin në karburantet e përziera me etanol apo bio dizel);
11. Nuk duhet të përmbajë aditiv që mund të dëmtojnë pronën operatoreve ekonomik, konsumatorit dhe që dëmtojnë ambientin;
12. Të jetë i verifikuar dhe detektueshëm përmes analizës kualitative (cilësisë) dhe kuantitative, duhet të matet dhe detektohet saktësisht në terren duke siguruar rezultate cilësore dhe kuantitative në vend që mund të përdoren për të ndihmuar zbatimin dhe ndjekjen penale.







Kriteret mbi teknologjinë/pajisjet (max 30 pikë)

Operatori duhet të disponojë teknologji të avancuar, të sigurte, dhe proprietare të shënjimit, monitorimit dhe testimit efikas dhe të shpejtë në terren përmes teknologjisë portative si dhe në laborator, të certifikuar me standardet e aplikuara ndërkombëtare dhe të konfirmuar si performuese dhe efikase në projekte të ngjashme në rajon dhe në tregun global, e dëshmuar me referenca të projekteve të implementuara:
· Operatori duhet të jetë në gjendje të ofrojë shërbime automatike ose manuale të shënjimit;
· Operatori duhet disponojë pajisje dozimi/injektimi për skenarët e vëllimit të lartë dhe të ulët;
· Pajisjet e dozimit / injeksionit duhet të kapin në mënyrë të sigurt dozimin e shënuesit dhe të dhënat e injektimit. Të dhënat duhet të kapen në një depo të centralizuar të të dhënave në Kosovë;
· Operatori duhet të disponojë detektor/analizues , të cilët janë:
a. funksional në terren dhe në laborator , 
b. lehtë të montueshëm edhe në automjete pa rimodelim,
c. efektiv në zbulimin e drejtpërdrejtë të nivelit të falsifikimit,
d. efektiv në prodhimin dhe transferimin e rezultateve në mënyrë të sigurte në terren dhe në bazën e të dhënave,
e. të qëndrueshëm përball funksionimit në kushte të vështira,
f. të aftë të transmetojnë në mënyrë të sigurt dhe automatike të dhënat e rezultateve të testit në një bazë qendrore të të dhënave të rënë dakord për qëllimet e mbikëqyrjes së Ministrisë. Ai duhet të mundesojë shtypjen e raportit te hollësishëm të rezultateve të testit nga analizuesi pa ndonjë kërkesë për ndonjë input të mëtejshme të rezultateve;
g. të sigurte që rezultatet e testit dhe të dhënat e regjistruara të pamundësojnë ndërhyrjet. Detektori / analizuesi duhet të ketë aftësinë për të siguruar rezultate kundër ndryshimeve të të dhënave, ndryshimeve ose manipulimeve, nga ekipi i testimit ose personi tjetër i pranishëm në vendin e testimit;
h. të aftë të regjistrojë të gjitha rezultatet e testit dhe të dhënat kryesore përkatëse dhe t'i ruajë ato për të paktën dymbëdhjetë (12) muaj.
· Operatori duhet të furnizojë më detektor të mjaftueshëm për Inspektoret e Tregut.



Kriteret mbi procedurat operacionale dhe menaxhimin e të dhënave (max 25 pikë)
· Operatori duhet të dorëzojë propozim dokumentin “Procedurat Standarde të Operimit”, ku përshkruhet procesi: 
a. rreth pranimit/importimit dhe ruajtjes në mënyrë të sigurt të shënjuesit në formë të gatshme për përdorim;
b. përgatitjes dhe shpërndarjes në terren në mënyrë të sigurt të shënjuesit të gatshëm për përdorim, 
c. kryerja e të gjitha analizave/zbulimeve në terren.
d. kryerja e  kontrolleve dhe verifikimeve të operacioneve të saj.
· Operatori duhet të sigurojë sistem adekuat mbi menaxhimin e të dhënave  duke përfshirë të gjitha aktivitetet që nga gjenerimi i të dhënave, analiza e të dhënave, raportimi i parregullsive/manipulimeve, shpërndarja e shënjuesve dhe monitorimi;
· Operatori duhet të jetë në gjendje të sigurojë një ndërlidhje me sistemet e IT-së të Ministrisë, për të transmetuar të dhëna në mënyrë dhe kohë reale nëse kërkohet.
Propozimet që marrin së paku 50 pikë në kriteret teknike të lartëshënuara do të vazhdojnë në fazën e hapjes se propozimeve financiare.



Propozimi financiar (max 25 pikë)
· Operatori duhet të dorëzoje së bashku me dokumentacionin e lartcekur edhe propozimin financiar, të ndarë në një zarfë të mbyllur,
· Listën e çmimeve për shërbimet e shënjmit dhe të monitorimit të derivateve të lëngëta të naftës.


Afati i vlefshmërisë së emërimit dhe angazhimit kontraktual të trupës apo palës së kontraktuar për shënjim dhe monitorim në të gjithë territorin e Republikës së Kosovës është pesë (5) vite me mundësi vazhdimi.

Ftesa publike është e hapur pesëmbëdhjetë (15) ditë pune pas ditës së publikimit.

Aktet e lartcekura mund t’i gjeni në ueb-faqe të Ministrisë së Tregtisë dhe Industrisë dhe në gazetën zyrtare të Republikës së Kosovës.

Dokumentacioni i kompletuar duhet të dorëzohet në zyrën e arkivit të Ministrisë së Tregtisë dhe Industrisë në formë fizike dhe në CD, Rr. Muharrem Fejza, Lagjja e Spitalit, p. n. Prishtinë, 10000, Republika e Kosovës.

Afati i fundit për shprehje të interesit është deri më datë 21.12.2020 në orën 16:00 dhe aplikimet pas këtij orari nuk pranohen nga zyra e Arkivit të Ministrisë.

Për çdo paqartësi apo informacion shtesë, operatorët e interesuar mund të vijnë paraprakisht të konsultohen në Departamentin e Rregullimit të Tregut të Naftës, ose përmes postës elektronik, e-mail:banush.neziri@ks-gov.net. Email: bujar.f.mustafa@rks-gov.net 

apo telefonit 038 200  592/531/531.

